CELEX: 32019R2241
Language: hu
Date: 2019-12-16 00:00:00
Title: A Bizottság (EU) 2019/2241 Végrehajtási Rendelete (2019. december 16.) a havi munkanélküliségi adatoknak az (EU) 2019/1700 európai parlamenti és tanácsi rendelet szerinti továbbításához használt idősorok változóinak és hosszának, minőségi követelményeinek, valamint részletességi szintjének leírásáról (EGT-vonatkozású szöveg)

30.12.2019   
               
               
                  HU
               
               
                  Az Európai Unió Hivatalos Lapja
               
               
                  L 336/125
               
            
         A BIZOTTSÁG (EU) 2019/2241 VÉGREHAJTÁSI RENDELETE
         (2019. december 16.)
         a havi munkanélküliségi adatoknak az (EU) 2019/1700 európai parlamenti és tanácsi rendelet szerinti továbbításához használt idősorok változóinak és hosszának, minőségi követelményeinek, valamint részletességi szintjének leírásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az egyedi szinten, mintavétel útján gyűjtött adatokon alapuló, személyekre és háztartásokra vonatkozó európai statisztikák közös keretének létrehozásáról, a 808/2004/EK, a 452/2008/EK és az 1338/2008/EK európai parlamenti és tanácsi rendelet módosításáról, valamint az 1177/2003/EK európai parlamenti és tanácsi rendelet és az 577/98/EK tanácsi rendelet hatályon kívül helyezéséről szóló, 2019. október 10-i (EU) 2019/1700 európai parlamenti és tanácsi rendeletre (1) és különösen annak 7. cikke (3) bekezdésére,
         mivel:
         
                     (1)
                  
                  
                     A havi munkanélküliségi adatok tagállamok általi biztosítása alapvető szerepet játszik a Bizottság (Eurostat) tájékoztatásában, és így hozzájárul az Unió növekedéssel és munkahelyteremtéssel kapcsolatos kulcsfontosságú prioritásaihoz azáltal, hogy lehetővé teszi időszerű és összehasonlítható adatok felhasználását az említett prioritásokra irányuló uniós politikák kialakításához és nyomon követéséhez.
                  
               
                     (2)
                  
                  
                     A havi munkanélküliségi adatok jelentik az egyik európai gazdasági főmutató (2), a havi munkanélküliségi ráta kiszámításának alapját.
                  
               
                     (3)
                  
                  
                     A havi munkanélküliségi statisztikáknak a Nemzetközi Munkaügyi Szervezet (ILO) által meghatározott, nemzetközileg elfogadott fogalmakon kell alapulniuk.
                  
               
                     (4)
                  
                  
                     Amennyiben valamely tagállam nem az ILO fogalommeghatározása szerint állítja össze a havi munkanélküliségi statisztikákat, akkor havi munkanélküliségi becsléseket kell készítenie vagy a nyilvántartott álláskeresőkre vonatkozó havi adatokat kell továbbítania a Bizottság (Eurostat) számára, amely kiszámítja a tagállamra vonatkozó havi becslést.
                  
               
                     (5)
                  
                  
                     A havi munkanélküliségi adatoknak a referencia-hónapban mért munkanélküliséget kell kifejezniük az esetleges szezonális hatásoknak megfelelően kiigazítva, túlzott simítás nélkül. Ezeknek összhangban kell lenniük az (EU) 2019/1700 rendelet értelmében a munkaerő tárgykörben gyűjtött negyedéves adatokkal.
                  
               
                     (6)
                  
                  
                     A tagállamoknak pontos ütemterv szerint kell továbbítaniuk a havi munkanélküliségi adatokat annak érdekében, hogy a Bizottság (Eurostat) megfelelhessen a felhasználók időszerűséggel kapcsolatos követelményeinek.
                  
               
                     (7)
                  
                  
                     A havi munkanélküliségi adatok minőségét közösen elfogadott és egységesen alkalmazott mutatócsoportok használatával kell nyomon követni.
                  
               
                     (8)
                  
                  
                     Az e rendeletben előírt intézkedések összhangban vannak az Európai Statisztikai Rendszer Bizottsága véleményével,
                  
               ELFOGADTA EZT A RENDELETET:
         
            1. cikk
            Tárgy
            E rendelet meghatározza a Bizottság (Eurostat) részére az (EU) 2019/1700 rendelet alapján továbbítandó havi munkanélküliségi adatok változóit, hosszát, részletességi szintjét és minőségi követelményeit.
         
         
            2. cikk
            Fogalommeghatározások
            E rendelet alkalmazásában:
            
                        1.
                     
                     
                        „havi munkanélküliségi statisztikák”: a foglalkoztatottak és munkanélküliek száma és az ebből számított „havi munkanélküliségi ráta”, az (EU) 2019/1700 rendelet keretében a munkaerő tárgykörben alkalmazott ILO-fogalommeghatározásnak (3) megfelelően;
                     
                  
                        2.
                     
                     
                        „havi munkanélküliségi ráta”: a munkanélküli személyek száma osztva a foglalkoztatott és munkanélküli személyek együttes számával, a referencia-hónapra vonatkozóan;
                     
                  
                        3.
                     
                     
                        „nyilvántartott álláskeresőkre vonatkozó havi adatok”: a tagállamok állami foglalkoztatási szolgálatainál nyilvántartott munkanélküliek száma;
                     
                  
                        4.
                     
                     
                        „havi munkanélküliségi becslések”: az (EU) 2019/1700 rendelet keretében a munkaerő tárgykörben alkalmazott ILO-fogalommeghatározás szerinti negyedéves adatok és a nyilvántartott munkanélküliségre vonatkozó havi adatok kombinációja;
                     
                  
                        5.
                     
                     
                        „havi munkanélküliségi adatok”: az e rendelettel összhangban továbbítandó adatok, vagyis a havi munkanélküliségi statisztikák, a nyilvántartott álláskeresőkre vonatkozó havi adatok vagy a havi munkanélküliségi becslések;
                     
                  
                        6.
                     
                     
                        „referencia-hónap”: a következő módon összeállított hetekből áll:
                        
                                    —
                                 
                                 
                                    az (EU) 2019/1700 rendeletnek megfelelően a munkaerő tárgykörben gyűjtött negyedéves adatok vonatkozásában meghatározott referencia-negyedévhez tartozó egyes hetek csak az adott negyedév három referencia-hónapjának egyikébe számíthatók be,
                                 
                              
                                    —
                                 
                                 
                                    a teljes egészében egy naptári hónapba eső hetek az adott referencia-hónaphoz sorolandók,
                                 
                              
                                    —
                                 
                                 
                                    azok a hetek, amelyek két naptári hónaphoz tartoznak, az adott két referencia-hónap egyikéhez sorolandók.
                                 
                              
                  
         
            3. cikk
            Adatokkal kapcsolatos követelmények
            
               (1)   A tagállamok havi munkanélküliségi statisztikákat [1. opció], a nyilvántartott álláskeresőkre vonatkozó havi adatokat [2. opció] vagy havi munkanélküliségi becsléseket [3. opció] továbbítanak a Bizottságnak (Eurostat).
            
            
               (2)   A havi munkanélküliségi statisztikákat tartalmazó adatállományoknak olyan havi statisztikákat kell tartalmazniuk, amelyek a teljes referencia-hónap tekintetében reprezentatívak.
            
            
               (3)   A nyilvántartott álláskeresőkre vonatkozó havi adatokat tartalmazó adatállományoknak a naptári hónap adott időszakában munkanélküliként nyilvántartásba vett személyek számának megfelelő adatokat kell tartalmazniuk.
            
            
               (4)   A havi munkanélküliségi becslések összeállításához használt, a nyilvántartott munkanélküliekre vonatkozó számadatoknak meg kell felelniük a naptári hónap adott időszakában munkanélküliként nyilvántartásba vett személyek számának.
            
            
               (5)   A továbbítandó változók nevét és meghatározását a havi munkanélküliségi statisztikákra [1. opció] vonatkozóan az I. melléklet, a nyilvántartott álláskeresőkre vonatkozó havi adatokra [2. opció] vonatkozóan a II. melléklet, a havi munkanélküliségi becslésekre [3. opció] vonatkozóan pedig a III. melléklet tartalmazza.
            
         
         
            4. cikk
            Adattovábbítási határidők
            
               (1)   A havi munkanélküliségi adatokat az (EU) 2019/1700 rendelet V. mellékletében meghatározott határidőkön belül havonta kell továbbítani, a következők szerint:
               
                           a)
                        
                        
                           az 1. opciót választó tagállamok esetében a havi munkanélküliségi statisztikákat a naptári hónapot követő 27 napon belül kell továbbítani;
                        
                     
                           b)
                        
                        
                           a 2. opciót választó tagállamok esetében a nyilvántartott álláskeresőkre vonatkozó havi adatokat a naptári hónapot követő 25 napon belül kell továbbítani;
                        
                     
                           c)
                        
                        
                           a 3. opciót választó tagállamok esetében a munkanélküliségre vonatkozó havi becsléseket a naptári hónapot követő 25 napon belül kell továbbítani.
                        
                     
            
               (2)   Azokban a hónapokban, amelyekben a határidők szombatra vagy vasárnapra esnek, a tényleges határidő a következő hétfő. A novemberi referencia-hónapra vonatkozó havi munkanélküliségi adatokat december 31-ig kell továbbítani.
               Az adattovábbításnak legkésőbb a 2021. májusi referencia-hónapra vonatkozóan meg kell kezdődnie.
            
         
         
            5. cikk
            Visszamenőleges idősorok
            
               (1)   Azon tagállamok esetében, amelyek havi munkanélküliségi statisztikák [1. opció] vagy havi munkanélküliségi becslések [3. opció] benyújtását választották:
               
                           a)
                        
                        
                           a 2021. májusi referencia-hónapra vonatkozó első adattovábbításnak tartalmaznia kell a 2021. január–áprilisi referencia-hónapokra vonatkozó havi munkanélküliségi statisztikákat vagy az ezekre a hónapokra vonatkozó havi munkanélküliségi becsléseket is;
                        
                     
                           b)
                        
                        
                           a 2022. áprilisi referencia-hónapra vonatkozó adattovábbításnak törésmentes idősorokat kell tartalmaznia a havi munkanélküliségi statisztikák vagy a havi munkanélküliségi becslések esetében 2009 januárjáig visszamenőleg (2009. januárt is beleértve);
                        
                     
                           c)
                        
                        
                           a 2022. májusi referencia-hónaptól kezdődően az adattovábbításoknak tartalmazniuk kell módosított visszamenőleges idősorokat 2009 januárjáig.
                        
                     
            
               (2)   Azon tagállamok esetében, amelyek a nyilvántartott álláskeresőkre vonatkozó havi adatok [2. opció] benyújtását választották, a 2021. májusi referencia-hónapra vonatkozó első adattovábbításnak tartalmaznia kell a nyilvántartott álláskeresőkre vonatkozó havi adatokat is 2009 januárjáig visszamenőleg.
            
         
         
            6. cikk
            Források és módszerek
            
               (1)   Azok a tagállamok, amelyek havi munkanélküliségi becslések [3. opció] vagy a nyilvántartott álláskeresőkre vonatkozó havi adatok [2. opció] benyújtása mellett döntöttek, legkésőbb 2020. július 19-ig továbbítják a Bizottságnak (Eurostat) a havi munkanélküliségi becslések, illetőleg a nyilvántartott álláskeresőkre vonatkozó havi adatok összeállításához használt források és módszerek leírását.
            
            
               (2)   Azok a tagállamok, amelyek havi munkanélküliségi statisztikák [1. opció] benyújtása mellett döntöttek, csak azon módszerek leírását továbbítják, amelyeket az (EU) 2019/1700 rendeletnek megfelelően a munkaerő tárgykörben gyűjtött negyedéves adatokon alapuló havi statisztikák elkészítéséhez használtak.
            
            
               (3)   A tagállamok az (1) vagy a (2) bekezdés szerinti leírás bármely módosításának végrehajtását megelőzően két hónappal értesítik a Bizottságot (Eurostat), és legkésőbb hat hónappal a módosítást követően továbbítják az aktualizált dokumentációt.
            
            
               (4)   A tagállamok minden egyes havi adattovábbítás során tájékoztatást adnak az idősorok esetleges töréseiről, valamint más olyan speciális eseményekről, amelyek hatást gyakorolhatnak a későbbi összehasonlíthatóságra.
            
         
         
            7. cikk
            Minőségi követelmények
            
               (1)   A Bizottság (Eurostat) nyomon követi a tagállamok által (1. vagy 3. opció), vagy az Eurostat által (2. opció) elsődleges mutatóként közzétett, az ILO-fogalommeghatározás szerinti általános havi munkanélküliségi ráta minőségét.
            
            
               (2)   Az általános havi munkanélküliségi ráta minőségének nyomon követésére háromévente kerül sor, a IV. mellékletben meghatározott mutatók és küszöbértékek alapján.
            
         
         
            8. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. december 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 261. I, 2019.10.14., 1. o.
         
         
            (2)  A Bizottság közleménye az Európai Parlamentnek és a Tanácsnak az euróövezet statisztikáiról: „Az euróövezet statisztikáira és mutatóira vonatkozó jobb módszerek felé”, COM(2002) 661 végleges.
         
            (3)  A munkaügyi statisztikusok 19. nemzetközi konferenciáján 2013. október 11-én elfogadott, a munkaügyi, foglalkoztatási és a munkaerő-kihasználtsági statisztikákról szóló első állásfoglalásnak megfelelően.
      
      
         
            I. MELLÉKLET
            
               A 3. cikk (1) bekezdésének megfelelően továbbított havi munkanélküliségi statisztikák [1. opció]
            
            
                        Megnevezés
                     
                     
                        Leírás
                     
                     
                        Statisztikai kiigazítások
                     
                  
                        NAT_LFS_PRI.Y.F.MON.UNEMP
                     
                     
                        Azon 15–24 éves nők száma, akik a referencia-hónap során az ILO fogalommeghatározása szerint munkanélküliek.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.Y.F.MON.EMPL
                     
                     
                        Azon 15–24 éves nők száma, akik a referencia-hónap során az ILO fogalommeghatározása szerint foglalkoztatottak.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.Y.M.MON.UNEMP
                     
                     
                        Azon 15–24 éves férfiak száma, akik a referencia-hónap során az ILO fogalommeghatározása szerint munkanélküliek.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.Y.M.MON.EMPL
                     
                     
                        Azon 15–24 éves férfiak száma, akik a referencia-hónap során az ILO fogalommeghatározása szerint foglalkoztatottak.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.O.F.MON.UNEMP
                     
                     
                        Azon 25–74 éves nők száma, akik a referencia-hónap során az ILO fogalommeghatározása szerint munkanélküliek.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.O.F.MON.EMPL
                     
                     
                        Azon 25–74 éves nők száma, akik a referencia-hónap során az ILO fogalommeghatározása szerint foglalkoztatottak.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.O.M.MON.UNEMP
                     
                     
                        Azon 25–74 éves férfiak száma, akik a referencia-hónap során az ILO fogalommeghatározása szerint munkanélküliek.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.O.M.MON.EMPL
                     
                     
                        Azon 25–74 éves férfiak száma, akik a referencia-hónap során az ILO fogalommeghatározása szerint foglalkoztatottak.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
      
      
         
            II. MELLÉKLET
            
               A 3. cikk (1) bekezdésének megfelelően továbbított, a nyilvántartott álláskeresőkre vonatkozó havi adatok [2. opció]
            
            
                        Megnevezés
                     
                     
                        Leírás
                     
                     
                        Statisztikai kiigazítások
                     
                  
                        PREA.Y.F.MON.UNEMP
                     
                     
                        Azon 15–24 éves nők száma, akik a naptári hónap adott időszakában a nemzeti nyilvántartás alapján munkanélküliek.
                     
                     
                        Nem szezonálisan kiigazított
                     
                  
                        PREA.Y.M.MON.UNEMP
                     
                     
                        Azon 15–24 éves férfiak száma, akik a naptári hónap adott időszakában a nemzeti nyilvántartás alapján munkanélküliek.
                     
                     
                        Nem szezonálisan kiigazított
                     
                  
                        PREA.O.F.MON.UNEMP
                     
                     
                        Azon 25–74 éves nők száma, akik a naptári hónap adott időszakában a nemzeti nyilvántartás alapján munkanélküliek.
                     
                     
                        Nem szezonálisan kiigazított
                     
                  
                        PREA.O.M.MON.UNEMP
                     
                     
                        Azon 25–74 éves férfiak száma, akik a naptári hónap adott időszakában a nemzeti nyilvántartás alapján munkanélküliek.
                     
                     
                        Nem szezonálisan kiigazított
                     
                  
      
      
         
            III. MELLÉKLET
            
               A 3. cikk (1) bekezdésének megfelelően továbbított havi munkanélküliségi becslések [3. opció]
            
            
                        Megnevezés
                     
                     
                        Leírás
                     
                     
                        Statisztikai kiigazítások
                     
                  
                        NAT_LFS_PRI.Y.F.MON.UNEMP
                     
                     
                        Azon 15–24 éves nők száma, akik a referencia-hónap során munkanélküliek.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.Y.F.MON.EMPL
                     
                     
                        Azon 15–24 éves nők száma, akik a referencia-hónap során foglalkoztatottak.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.Y.M.MON.UNEMP
                     
                     
                        Azon 15–24 éves férfiak száma, akik a referencia-hónap során munkanélküliek.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.Y.M.MON.EMPL
                     
                     
                        Azon 15–24 éves férfiak száma, akik a referencia-hónap során foglalkoztatottak.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.O.F.MON.UNEMP
                     
                     
                        Azon 25–74 éves nők száma, akik a referencia-hónap során munkanélküliek.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.O.F.MON.EMPL
                     
                     
                        Azon 25–74 éves nők száma, akik a referencia-hónap során foglalkoztatottak.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.O.M.MON.UNEMP
                     
                     
                        Azon 25–74 éves férfiak száma, akik a referencia-hónap során munkanélküliek.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
                        NAT_LFS_PRI.O.M.MON.EMPL
                     
                     
                        Azon 25–74 éves férfiak száma, akik a referencia-hónap során foglalkoztatottak.
                     
                     
                        
                                    —
                                 
                                 
                                    Nem szezonálisan kiigazított
                                 
                              
                                    —
                                 
                                 
                                    Szezonálisan kiigazított
                                 
                              
                                    —
                                 
                                 
                                    Trend
                                 
                              
                  
      
      
         
            IV. MELLÉKLET
            
               Minőség
            
            Az általános havi munkanélküliségi ráta minőségét a volatilitást és a felülvizsgálatokat mérő mutatók segítségével kell nyomon követni, az alábbiak szerint.
            A mutatókat a rendelkezésre álló utolsó 36 havi megfigyelés alapján kell kiszámítani, 2022 májusával kezdődően.
            Ezeket a mutatókat a Bizottság (Eurostat) háromévente frissíti.
            
               Volatilitás
            
            
                        —
                     
                     
                        Havi változások korrelációja, kerekítés előtt számítva, a havi változások idősora és az adott hónapot megelőző hónapra vonatkozó idősorok Pearson-féle korrelációs együtthatójaként (vagyis elsőrendű autokorrelációs együtthatóként) kifejezve. Az említett mutatónak a [–0,30; 0,75] intervallumban kell maradnia.
                     
                  
                        —
                     
                     
                        A kétszeri jelentős irányváltás gyakorisága, melyet azon megfigyelések aránya fejez ki, amelyeket két egymást követő, ellenkező irányú jelentős irányváltás előzött meg. Az irányváltás akkor jelentős, ha a havi munkanélküliségi ráta legalább 0,2 százalékponttal változik. Az említett mutatónak 5 % alatt kell maradnia.
                     
                  
               Felülvizsgálatok
            
            
                        —
                     
                     
                        A szintek rendkívül nagy felülvizsgálatainak gyakorisága, melyet azon megfigyelt havi szintek aránya fejez ki, amelyek az első becslést és a hat hónappal később közzétett felülvizsgált adatokat összevetve 0,3 százalékpontot meghaladó mértékben módosultak. A „szint” a havi munkanélküliségi ráta értéke egy adott referencia-hónapban. Az említett mutatónak 10 % alatt kell maradnia.
                     
                  
                        —
                     
                     
                        A havi változások nagy felülvizsgálatainak gyakorisága, amelyet a havi változást mutató azon megfigyelések aránya fejez ki, melyek esetében a változásra vonatkozó adatot az első becslést és a hat hónappal később közzétett felülvizsgált adatokat összevetve legalább 0,2 százalékponttal módosították. Az említett mutatónak 10 % alatt kell maradnia.